དབང་ཆེན་རྡོ་རྗེ་གྲོ་བོ་ལོད་ཀྱི་སྒོ་ནས་སྲེག་པ་ཧོམ་གྱི་གཟེར་ཁ་བསྐལ་པའི་མེ་ཆེན་བཞུགས།། ༄༅། གཏུམ་ཆེན་འཇིགས་དཔའ་མེ་དང་གནམ་ལྕགས་ཐོག །བརྒྱ་བྱིན་རྡོ་རྗེ་འབར་བས་མཚོན་མིན་པའི། དྲག་ཤུལ་རི་རབ་འབུམ་བསྙིལ་ང་རོ་ཅན། །བླ་མ་ཀྲོ་དྷ་ལོ་ཀིརྟ་ལ་འདུད། །བསྐལ་མེ་འབུམ་འདྲའི་བྱི་ཟའི་ལྕེས། །རྒྱལ་འགོང་དམ་སྲི་རྩ་སྦུར་བཞིན། །ཟོས་ཏེ་མི་ཤིགས་འོད་གསལ་དབྱིངས། །བསྐྱེལ་བྱེད་ཧོམ་གྱི་གཟེར་ཁ་འདིའི། །དེ་ལ་སྲེག་པ་ཧོམ་གྱི་ལས་ནི། །དྲག་པོའི་གནས་དུས་སུ། །བཀྲ་མི་ཤིས་པའི་ས་སྣ་དང་། །དྲག་པོའི་ས་སྣ། སྤྱིན་པོ་རྣམས་སྦྱར་བ་ལ་གྲུབ་པའི་མཎྜལ་གྲུ་གསུམ་རྒྱར་མདའ་གང་། དཔངས་སོར་ལྔ་པ། དུག་ཁྲག་གིས་དམར་ནག་ཏུ་བྱུགས་པའི་སྟེང་དུ་མ་ཏྲཾ་གྱི་ལྟོ་བར་ཆོས་འབྱུང་གྲུ་གསུམ། ཟླ་གམ་གསུམ། འཁོར་ལོ་རྩིབས་བཞི་མུ་འཁྱུད་ཀྱིས་བསྐོར་བའི་ལྟེ་བར་རྡོ་རྗེ་སྔོན་པོ། རྩིབས་དང་མཆན་བཞི། སྒོ་བཞི་རྣམས་སུ་ཐིག་ལེ་སྔོན་པོ། ཁ་གྱེར་རིམ་གསུམ་པར་ཁྲོ་བོའི་རྡོ་རྗེ་ནག་པོ་ར་གདེངས་པས་བསྐོར་བའི་ཁར་ཚེར་མ་ཅན་གྱི་ཤིང་ངམ། དུར་ཁྲོད་ཀྱི་འགལ་དུམ་ལྟ་བུའི་ཤིང་ལས་ཐབ་ཁུང་གྲུ་གསུམ་པ་རྒྱར་སོར་ཉི་ཤུ། དཔང་དུ་སོར་གཅིག་གིས་དམན་པ་དུག་ཁྲག་གིས་སྦགས་ཤིང་རོ་ཐལ་རྔ་མོ་དང་བོང་བུའི་སྦངས་ཀྱིས་བྱུག་པས་བརྩིགས་པའི་ཤར་ལྷོའི་མཚམས་སུ་མེ་ཚང་བཅའ། མེ་སྲོག་འཛིན་པའི་རྫས། གོང་གི་ཤིང་ལས་

གྲུབ་པའི་ཡམ་ཤིང་མཐེའུ་ཆུང་ཉི་ཤུའི་སྦོམ་ཕྲ་ཙམ་ལ་སྲིད་དུ་སོར་བཅུ་གཉིས་པ་རྩང་གི་དབྱིབས་ཅན་རྩེ་མོ་གཉིས་ལ་དུག་ཁྲག་གིས་སྦགས་པའི་རྩ་བའི་རྫས། འགུགས་འདྲེན་ཡིད་ཆེས་པར་བྱས་པའི་ལིངྒ་རྐང་ལག་བརྒྱངས་ཏེ་ངུ་བའི་རྣམ་པ་བསྐྲད་ལིང་གི་དབྱིབས་ཅན་དང་། ཤོག་ལིང་དང་། འབྲུ་ནག་གི་ཟན་ལིང་གྲངས་མང་། དྲག་པོའི་རྫས་ཤ་སྣ་བག་ཕྱེ་བསྲེས་པའི་རིལ་བུ། གནད་དབབ་རྫས་སྦལ་སྦྲུལ་ཉ་ཁྱི་བྱ་ཕག་སོགས་ཀྱི་ཤ་དུག་སྣ་དང་བསྲེས་པ།གསོད་པའི་རྫས། ལྕགས་ཟངས་རྡོ་ཡི་ཕྱེ་མ། མྱོས་པའི་རྫས་མར་ནག་དམེ་གནོལ་གྱི་ཁྲག་དང་སྦྱར་བ་དང་། ཚ་བའི་རྫས་ཏིལ་མར་ཡུངས་དཀར། ཚ་བ་གསུམ་སྟེ། དྲག་པོའི་རྫས་བདུན་དང་། མར་ཁུ་ལ་མི་རྟ་བ་ལང་སོགས་སྲོག་ཆགས་སྣ་ཚོགས་ཀྱི་ཚིལ་མང་བསྲེས་པ། དེ་རྣམས་ཐོད་པ་ལྕགས་སྣོད་གྱོ་མ་སོགས་དྲག་པོའི་སྣོད་དུ་བླུགས་ཏེ་རོ་རས་སམ་ཕུང་རོའི་སྟེང་དུ་མེ་ལྟར་འབུལ་རྒྱུ་ཉུང་ཟད་དང་བཅས་ཚོ་གཉིས་གཡས་ངོས་སུ་བཤམས། ཡང་ན། དྲག་པོའི་རྫས་ནས་ཚ་བའི་རྫས་བར་དང་། ཤ་ཚིལ་སྣ་ཚོགས། ཏིལ་ནག ཡུངས་ནག ལན་ཚ། ཐལ་ཆེན། ནིམ་བའི་ལོ་མ། རྐེ་ཚེ་རྔ་མོ་དང་བོང་བུའི་རྦང་། རོ་སྐྲ། མི་རུས། ཁྲག་སྣ། ཐུན་རྫས་སོགས་བག་ཕྱེ་དང་སྦགས་ཏེ་རིལ་བུར་དྲིལ། གཡོན་ངོས་སུ་ཆུ་གཉིས་སྔོན་དུ་འགྲོ་བའི་ཉེར་སྤྱོད། ཁྲག་གི་

ཨརྒྷཾ་སྔོན་དུ་འགྲོ་བའི་ནང་གི་ཉེར་སྤྱོད། འདས་མ་འདས་ཀྱི་དམར་གཏོར་ཤ་ཁྲག་གིས་བརྒྱན། མདུན་དུ་སྨན་རཀ དགང་བླུགས། ལས་བུམ། ཐོད་རྔ། རྡོར་དྲིལ། མེ་ཏོག རླུང་གཡབ། ཀུ་ཤ གོས་ཟུང་། རྡོ་ཤྭོའི་སོ་རྩི། གདབ་ཁའི་ཡོ་བྱད་རྣམས་དང་། ལྕགས་སླང་། ལྕགས་སྒྱེད། ཆང་གར་མའམ་ཨ་རག མར་ནག་བསྐོལ་སའི་ཆས་སོགས་ཉེར་མཁོ་རྣམས་བསྒྲིགས། ཐབ་དང་སློབ་དཔོན་བར་དུ་མེ་ཡོལ་བྃ་ཡིག་དང་གངས་རི་བྲིས་པའང་བཞག་གོ ཕྲིན་ལས་ཀྱི་གཞུང་ཚོགས་མཆོད་ལྷག་མ་ཡན་སོང་ནས། སྒྲུབ་པ་པོ་དྲག་པོའི་ཆས་སུ་ཞུགས། དུར་ཁྲོད་ཀྱི་རས་ལ་ཞིང་ཆེན་བྲིས་པའི་རྟེན་ལ་ཙོག་པུའམ་མགར་བའི་འདུག་སྟངས་ཀྱིས་ཁ་ལྷོར་ཕྱོགས་པས་སྙིང་རྗེ་ཁྲོས་པའི་བསམ་པ་དང་ལྡན་པས། ལས་བུམ་གྱི་ནང་དུ་ཧཱུྃ་ལས་ཁྲོ་བོ་བདུད་རྩི་འཁྱིལ་བ་བསྐྱེད་བསྟིམ། བཟླས་པ་ཅུང་ཟད་བྱས། བུམ་ཆུ་གཡོན་བསྐོར་གྱིས་གཏོར་ཞིང་། ཨ་མྲྀ་ཏ ས་བསངས། སྭ་བྷྭ སྦྱངས། སྟོང་པའི་ངང་ལས་ཨ་ལས་བྱུང་བའི་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཏྲིཿལས་གདོན་བགེགས་ཀྱི་ཤ་ཕྲག་ཕུང་ཁམས་སྐྱེ་མཆེད་ལས་བྱུང་བའི་མཆོད་རྫས་དང་སྲེག་རྫསརྣམས་སོ་སོའི་མཚན་ཉིད་

ཡོངས་སུ་རྫོགས་ཤིང་རང་རང་གི་དྲག་པོའི་ལས་རབ་འབྱམས་བསྒྲུབ་པར་ནུས་པ།ངོ་བོ་ཤ་ལྔ་བདུད་རྩི་ལྔའི་རང་བཞིན་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོ་གྱུར། ཨོཾ་བཛྲ་ཨརྒྷཾ་ཨ་ཧཱུྃ། ནས། ཤབྟའི་བར་དང་། ཨོཾ་ཨཱཿཧཱུྂ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋ༔ ཨོཾ་ཨཱཿཧཱུྂ་མ་ཧཱ་བཱ་ལིངྟ་ཏེ་ཛྭ་བ་ལིངྟ་བ་ལ་བྷ་ཏེ་གུ་ཧྱ་ས་མ་ཡེ་སྭ་ཧཱ༔ ཨོཾ་ཨཱཿཧཱུྂ་མ་ཧཱ་རཀྟ་ས་མནྟ་མཎྜལ་ལ་ཧཱུྂ་ཕཊ༔ ཞེས་དང་། བསྲེག་རྫས། ཨོཾ་བཛྲ་ཤྲི་གྲོ་བོ་ལོད་གནོད་བྱེད་ཏྲི་མཱ་ར་ཡ་ཛ་ཛ༔ ཞེས་བརླབ། སྤོར་ལྡེ་ཐལ་མོ་སྦྱར་བའི་བར་དུ་བཟུང་ནས་གཡོན་བསྐོར་དུ་ལན་གསུམ་བསྐོར་ཞིང་། རྩ་སྔགས་བཟླས་ཏེ་གདོལ་པ། བཤན་པ་དམེ་ཡུག་གི་མེ་ལས་བྱུང་བའི་ཏིང་ལོ་སྦར་པ་དང་བཅས། ཨོཾ་ཨགྣེ་ཧ་བྱ་ཀ་བྱ་ཛ༔ གནོད་བྱེད་ཆེ་གེ་མོ་མཱ་ར་ཡ་ཕཊ་ཛྭ་ལ་རཾ༔ ཞེས་མེ་སྦར། ཨོཾ་ཨགྣེ་གདོན་བགེགས་དམ་སྲི་འབྱུང་པོ་ཛྭ་ལ་རཾ༔ ཞེས་པས་རྩ་སྐམ་ཅུང་ཟད་བཅུག་ཅིང་བླུགས་གཟར་ལན་གསུམ་གྱིས་མེ་གསོ། ཧཱུྃ་གསུམ་བརྗོད་དེ་རླུང་གཡབ་ཀྱིས་མེ་སྦར། རྩ་ཀུ་ཤ་མ་ཉམས་པ་ཐོགས་ལ།

ཨོཾ་བཛྭ་སཏྭ་ཨཱཿ ཞེས་བཟླས་ནས། ཨོཾ༔ ཀུ་ཤ་འདི་ནི་གཙང་ཞིང་དགེ༔ ཚངས་པ་ལྷ་རྣམས་དག་བྱེད་ཡིན༔ དཀོན་མཆོག་གསུམ་པོ་མཉེས་བྱེད་པ༔ ས་ལས་སྐྱེས་པ་འདབ་མའི་སྙིང་༔ བདག་གི་བགེགས་རྣམས་ཐམས་ཅད་ནི༔ ཞི་ཞིང་བཀྲ་ཤིས་མཛད་དུ་གསོལ༔ ཞེས་ཀུ་ཤ་གཉིས་གཤིབ་ཐོག་མར་རྩེ་མོ་ལྷོ་རུ་བསྟན། རིམ་བཞིན་གཡོན་བསྐོར་གྱིས་སྔ་མའི་རྩེས་ཕྱི་མའི་རྩ་བ་མནན་མཐར་ཀུ་ཤའི་ཆུན་པོ་བ་གླང་གི་རྣ་བ་ལྟ་བུའི་རྩེ་མོ་ལས་མཐུན་གྱི་ཕྱོགས་སུ་བསྟན་ཏེ་གཡོགས། ཐབ་བསངས་སྦྱངས། སྟོང་པའི་ངང་ལས་པདྨ་ཉི་མའི་སྟེང་དུ་ཧཱུྃ་ལས་རྡོ་རྗེ་ནག་པོ་ཧཱུྃ་གིས་མཚན་པ་ཡོངས་སུ་གྱུར་པ་ལས་དྲག་པོའི་ཐབ་ཁུང་ནག་པོ་ཟུར་གསུམ་པ་བང་རིམ་གསུམ་ལྡན་ཁ་ཁྱེར་ལ་ཁྲོ་བོའི་རྡོ་རྗེས་མཚན་པ་ཟབ་ཅིང་རྒྱ་ཆེ་བའི་ནང་དུ་རཾ་ལས་མེའི་དཀྱིལ་འཁོར་དམར་པོ་གྲུ་གསུམ་པ་རཾ་ཡིག་གིས་སྤྲས་པའི་དབུས་སུ་རཾ་གྱིས་མཚན་པ་ཡོངས་སུ་གྱུར་པ་ལས་དྲག་པོའི་མེ་ལྷ་ནག་པོ་ཞལ་གཅིག་ཕྱག་གཉིས་པ་གཡོན་གནྡྷེ་

དང་གཡས་སྐྱབས་སྦྱིན་གྱི་ཕྱག་རྒྱས་བགྲང་ཕྲེང་འཛིན་པ།གོས་ནག་པོ་བགོས་ཤིང་། སྲད་བུ་ནག་པོའི་སེ་རལ་ཁ་འཕྱངས་པ། མེ་ལྕེ་ནག་པོའི་འོད་ཟེར་སྟོང་ཕྲག་འགྱེད་ཅིང་། སྨིན་མ་དང་སྨ་ར་འབར་བ་རལ་པའི་ཐོར་ཚུགས་ཅན། ལྟོ་བ་འཕྱང་ཞིང་སྦོམ་ལ་ཐུང་བ་ཤ་རྒྱས་པ་གཡས་བརྐྱང་བའི་ཕྱེད་སྐྱིལ་གྱིས་ར་སྐྱེས་ཀྱི་སྟེང་ན་བཞུགས་པའི་དཔྲལ་བར་ཨོཾ། མགྲིན་པར་ཨཱཿ ཐུགས་དཀར་ཧཱུྂ། ཐུགས་ཀའི་ས་བོན་ལས་འོད་ཟེར་འཕྲོས་པས་བསྒོམ་པ་དང་འདྲ་བའི་ཡེ་ཤེས་པ་མེ་མཚམས་ནས་བཛྭ་ཡ་མཱ་ཛཿ ཞེས་རྡོ་རྗེ་བསྡུ་བའི་ཕྱག་རྒྱ་བྱ། རྩེ་གསུམ་གྱི་ཕྱག་རྒྱ་དང་བཅས་ལ། ཧཱུྃ༔ དད་པ་དང་ནི་དམ་ཚིག་གིས༔ ཚུར་གཤེགས་ཚུར་གཤེགས་འབྱུང་པོ་ཆེ༔ མེ་ལྷ་དྲང་སྲོང་བྲམ་ཟེ་མཆོག༔ སྲེག་བླུགས་ཞལ་ཟས་བཞེས་སུ་གསོལ༔ འབར་བའི་གདན་ལ་བཞུགས་སུ་གསོལ༔ ཨ་ལ་ལ་ཏེ་དགྱེས་པར་མཛོད༔ ཨེ་ཧྱ་ཧི་བྷ་ག་ཝན་མ་ཧ་ཀ་རུ་ཎི་ཀ་དྲྀ་ཤྱ་ཧོ༔

ས་མ་ཡ་སྟྭཾ༔ ཨགྣེ་ཛ་ཛ༔ ཨགྣེ་དྷེ་ཝ་ཤྲི་ཧཱུྃ་ཛ༔ ཛཿཧཱུྃ་བྃ་ཧོ༔ ས་མ་ཡ་སྟྭ༔ ཞེས་སྤྱན་དྲངས་ཤིང་གདན་འབུལ། ཧཱུྃ༔ མེ་ལྷའི་རྒྱལ་པོ་དྲང་སྲོང་མཆོག༔ དྲག་པོའི་དོན་ལ་དམ་ཚིག་དགོངས༔ གཟི་བརྗིད་ཆེ་བས་ཐུགས་རྗེ་ལྡན༔ བདག་ཅག་གུས་པས་ཁྱོད་ཕྱག་འཚལ༔ ཨོཾ་ཨགྣེ་ཡེ་དྷེ་ཝ་ཨ་ཏི་པུ་ཧོཿ པྲ་ཏིཙྪ་ཧོཿ ས་ཕྱག་བྱས། ཧཱུྃ༔ དྲང་སྲོང་མེ་ལྷ་འཁོར་བཅས་ལ༔ མཆོད་ཡོན་ཞབས་བསིལ་མེ་ཏོག་སྤོས༔ སྒྲོན་མེ་དྲི་ཆབ་ཞལ་ཟས་སྒྲ༔ འབུལ་གྱིས་དྲག་པོའི་ཕྲིན་ལས་མཛོད༔ ཨོཾ་ཨགྣེ་ཡེ་དྷེ་ཝ་རཱ་ཛ་ཨརྒྷཾ་པུ་ཛ་ཧཱུྂ༔ སོགས་ནས་ཤབྟ འི་བར་གྱིས་ཕྱི་མཆོད་འབུལ། ཧཱུྃ༔ དྲང་སྲོང་ཆེན་པོར་སྔོན་ཆད་མ་བསྟར་བའི༔ ཏིང་འཛིན་དབང་བསྒྱུར་ཞལ་ཟས་བདུད་རྩི་འདི༔ དག་ཅིང་གཙང་མར་སྦྱར་ཏེ་འབུལ་ལགས་ཀྱི༔ ཡེ་ཤེས་ཐུགས་རྗེས་དགོངས་ནས་བཞེས་སུ་གསོལ༔ ཨོཾ་ཨགྣེ་དྷེ་ཝ་རཱ་ཛ་པུ་ཛ་ཁཱ་ཧི༔ སརྦ་པཉྩ་

ཨ་མྲྀ་ཏ་ཁཱ་ཧི༔ མ་ཧཱ་བ་ལིངྟ་ཁཱ་ཧི༔ མ་ཧཱ་རཀྟ་ཁཱ་ཧི༔ ཞེས་ནང་མཆོད་འབུལ། ཧཱུྃ༔ གཟུགས་སྒྲ་དྲི་རོ་རེག་བྱ་ཆོས༔ འདོད་ཡོན་མི་ཟད་ནམ་འཁའི་མཛོད༔ལོངས་སྤྱོད་ཚོགས་ཀྱི་མཆོད་པ་འདི༔ མེ་ལྷ་འཁོར་དང་བཅས་ལ་འབུལ༔ ཨགྣེ་དྷེ་ཝ་རཱ་ཛ་གཱ་ན་ཙཀྲ་པུ་ཛ་ཁཱ་ཧི༔ ཞེས་ཚོགས་ཕུད་འབུལ། ཧཱུྃ༔ མེ་ལྷའི་རྒྱལ་པོ་དྲང་སྲོང་མཆོག༔ མཉམ་པའི་ངང་ལས་ཀུན་སྣང་ཡངས༔ ཆོས་ཉིད་ངང་ལས་མ་གཡོས་པའི༔ ཡེ་ཤེས་སྐུ་ལ་ཕྱག་འཚལ་བསྟོད༔ ཅེས་བསྟོད། བྱོན་ཟན་ནི། མེ་ལྷའི་ལྗགས་རྡོ་རྗེ་རྩེ་གཅིག་པ་ལ་རཾ། དགངས་བླུགས་ཀྱི་རྩེ་ལ་ཧཱུྂ་ཡིག་ནག་པོ་རེ་རེས་མཚན་པར་གྱུར། ཨ་ཨགྣེ་ཡེ་སྭ་ཧཱཿ བརྗོད་ཅིང་བླུགས་གཟར་བདུན་གྱིས་དགང་གཟར་བཀང་སྟེ་པུས་མོའི་ཁ་ལས་ལག་པ་གཉིས་ཀྱིས་མི་འདའ་བར་ལག་གཉིས་མཐེ་བོང་ནང་དུ་བཅུག མཐེའུ་ཆུང་སྦྲེང་བའི་ཁྲོ་བོའི་ཁུ་ཚུར་གྱི་ཕྱག་རྒྱས་གཟར་བུ་གཉིས་ཁ་སྦྱར་ནས་གཡོན་དུ་བསྐོར་ཞིང་། ཨགྣེ་ཡེ་དྷི་བྱ་དྷི་བྱ་བི་ཤུདྷེ་མ་ཧཱ་ཤྲཱྀ་ཧ་བྱ་ཀ་བྱ་བ་ཧ་ན་ཡེཿ བདག་ཅག་དཔོན་སློབ་

རྒྱུ་སྦྱོར་རྣམས་ལ་གནོད་པར་བྱེད་པའི་ནད་གདོན་སྡིག་སྒྲིབ་བར་གཅོད། ཁྱད་པར་དམ་སྲི་རྒྱལ་འགོང་འབྱུང་པོ་ཆེ་གེ་མོ་མཱ་ར་ཡ་རྦད། ཞེས་ལན་གསུམ་གྱིས་ཕུལ། ན་མོཿརིག་པའི་རྒྱལ་པོ་དྲང་སྲོང་མེ་ལྷ་ཆེན་པོ་ཁྱེད་ཀྱིས་ལས་ཐམས་ཅད་བྱེད་པས་སྲེག་རྫས་ལྷའི་ཞལ་དུ་འབུལ་བ། མེ་ཉིད་ཡེ་ཤེས་ཀྱི་མེར་བྱིན་གྱིས་བརླབས་ནས་བདག་གི་ཕྲིན་ལས་སྒྲུབ་པར་མཛད་དུ་གསོལ། བདག་ཅག་ལ་གནོད་པའི་བགེགས་ཐམས་ཅད་བརླག་པར་མཛད་དུ་གསོལ། ཞེས་བརྗོད། བསྲེག་རྫས་རྣམས་ཀྱང་ལག་གཡོན་གྱིས་འབུལ་ཏེ་ཡམས་ཤིང་ནི། ཨོཾ་ཨགྣེ་ཡེ་བདག་ཅག་དཔོན་སློབ་སོགས་ནས་མཱ་ར་ཡ་རྦད། ཅེས་པའི་བར་གྱིས་འབུལ། མར་ཁུར། ཨོཾ་ཨགྣེ་ཡེ་བདག་ཅག་དཔོན་སློབ་སོགས་སྤེལ་ཚིག་གོང་དང་འདྲ་བས་དབུལ། སྐྱོགས་ཀྱི་ནང་དུ་མར་ནག་བཀོལ་ཚད་རན་པར་བྱས། ཤོག་ལིང་གཅིག་སྐམ་པས་བཟུང་ནས་སྟེང་དུ་འཕྱར། དགུག་གཞུག་ལན་གཅིག་གམ་གསུམ་ཅི་རིགས་པར་བྱ། ཧོཿ མེ་ལྷ་དྲག་པོ་གདངས་པའི་ཞལ་ནང་དུ༔ གནོད་བྱེད་འབྱུང་པོ་ཆེ་གེ་མོ་འདི་སྟོབས་ཀྱི༔ལུས་སྲོག་མཐུ་སྟོབས་ཐལ་བར་

བསྲེགས་བྱས་ནས༔ རྗེས་མེད་རླུང་ལ་བསྐུར་བའི་ཕྲིན་ལས་མཛོད༔ ཨོཾ་ཨགྣེ་ཡེ་ཆེ་གེ་མོའི་ལུས་སྲོག་མཐུ་སྟོབས་ཐམས་ཅད་མཱ་ར་ཡ་ཛྭ་ལ་རཾ་ཁཱ་ཧིཿ ཞེས་རྩ་བའི་རྫས་དབུལ། ཧཱུྃ༔ ཨགྣེ་རཱ་ཛ་འཁོར་བཅས་ལ༔ སྨན་རཀ་དཔལ་བཤོས་དྲག་པོའི་རྫས༔ ཞལ་དུ་སྟོབས་སོ་བར་ཆོད་བགེགས༔ མཆོད་པར་འབུལ་ལོ་ཁ་རཾ་ཁཱ་ཧིཿ ཨོཾ་བཛྲ་ཀྲོ་དྷ་ཨགྣེ་ཡེ་ཆེ་གེ་ཛྭ་ལ་རཾ་མཱ་ར་ཡ་ཧཱུྃ་ཕཊ༔ ཅེས་དྲག་པོའི་རྫས་དང་གོ་རྫས་བར་གྲངས་སུ་བཅད་དེ་འབུལ། གོང་བཞིན་བསྟོད་པ་བྱ། ཧཱུྂ༔ མེ་ལྷ་འཁོར་བཅས་ཁྱེད་རྣམས་ཀྱིས༔ གནོད་བྱེད་འབྱུང་པོ་བགེགས་ཀྱི་ཚོགས༔ ལུས་པ་མེད་པ་ཚར་གཅོད་པའི༔ དྲག་པོའི་ཕྲིན་ལས་སྒྲུབ་པར་མཛོད༔ ཅེས་གསོལ་བ་བཏབ། ཡེ་ཤེས་མེ་ལྷ་ཕར་གཤེགས་ཤར་ལྷོ་ནས༔ ཚུར་གཟིགས་ཕྲིན་ལས་སྒྲུབ་པའི་དཔང་པོ་མཛོད༔ ཨགྣེ་ཛྭ་ལ་གཙྪ་མུཿ འདས་པའི་མེ་ལྷ་མཆོད་པ་ནི། དམ་ཚིག་མེ་ལྷའི་ལྟོ་བ་ཡངས་པའི་ནང་༔ བྷྲུྃ་ལས་དབང་དྲག་རོལ་པའི་གཞལ་ཡས་ཁངཿ སོགས་ནས་

ལྷ་བསྐྱེད། སྤྱན་འདྲེན། བཞུགས་གསོལ་ཡན་གྲུབ་མཚམས། ཨོཾ་ཤྲི་མ་ཧཱ་ཀྲོ་དྷ་རཱ་ཛ་ས་པ་ར་ཝ་ར་ཨརྒྷཾ་པྲ་ཏིཙྪ་སྭ་ཧཱ། ཞེས་དང་། པངྱཾ་སྦྱར་བ་བཅས་ཀྱི་ཆུ་གཉིས་ཕུལ། དེ་ནས་ཕྱག་འཚལ། མཆོད་པ། ཨ་ར་ལི་ཁཱ་ཧིཿ ཞེས་པའི་རྗེས་སུ། ཧཱུྃ༔ གནོད་བྱེད་དམ་སྲི་འབྱུང་པོ་སྒྲོལ་བའི་ཕྱིར༔ ཆེ་མཆོག་པདྨ་དྲག་པོ་འཁོར་བཅས་ལ༔ ཞལ་ཟས་ཚོགས་ཀྱི་མཆོད་པ་དམ་པ་འབུལ༔ འཆོལ་བའི་ཁྲོ་རྒྱལ་ཞལ་དུ་ཁ་རཾ་ཁཱ་ཧི༔ གྷ་ན་ཙཀྲ་ཁ་རཾ་ཁཱ་ཧི༔ ཞེས་ཚོགས་འབུལ། མ་བཅོས་སྤྲོས་བྲལ་བླ་མ་ཆོས་ཀྱི་སྐུ༔ སོགས་ཀྱིས་བསྟོད། གཙོ་འཁོར་ཀུན་ཀྱང་སྐུ་མདོག་རྩ་བའི་ཞལ༔ མིག་སྨན་མདོག་ཅན་ཤིན་ཏུ་ཁྲོ་ཞིང་རྔམས༔ སྟོང་ཟིལ་ལྟར་གནག་འཚེར་བའི་འོད་འཕྲོ་བ༔ དྲག་པོའི་ལས་ཀུན་མཛད་པའི་རྣམ་པར་གྱུར༔ ཞེས་གསལ་བཏབ་བྱོན་ཟན་ནི།

ཡེ་ཤེས་ཀྱི་ལྷ་ཚོགས་རྣམས་ཀྱི་ལྗགས་རྡོ་རྗེ་རྩེ་གཅིག་པ་ལ་རཾ།དགངས་བླུགས་ཀྱི་རྩེ་ལ་ཧཱུྂ་ཡིག་ནག་པོ་རེ་རེས་མཚན་པར་གྱུར། ཧཱུྂ༔ ཆོས་ཉིད་བརྡལ་བ་ཆེན་པོའི་ཧོམ་ཁུང་དུ༔ རིག་པ་བྱང་ཆུབ་སེམས་ཀྱི་མེ་སྦར་ཏེ༔ གཟུང་འཛིན་འཁོར་བའི་བག་ཆགས་སྲེགས་པ་དང༔ དབང་དྲག་ལྷ་ཚོགས་ཐུགས་དམ་སྐོང་བའི་ཕྱིར༔ དུག་གསུམ་ཤ་ཁྲག་རྫས་ཆེན་འདི་འབུལ་གྱི༔ མངོན་སྤྱོད་དྲག་པོའི་ཕྲིན་ལས་སྒྲུབ་པར་མཛོད༔ རྩ་སྔགས་བདུན་གྱིས་དགངས་གཟར་བཀང་ནས། ཨགྣེ་ཡེ་དྷི་བྱ་དྷི་བྱ་ཤུདྷེ་མ་ཧཱ་ཤྲི་ཧ་བྱ་ཀ་བྱ་བ་ཧ་ན་ཡེ་བདག་ཅག་དཔོན་སློབ་རྒྱུ་སྦྱོར་རྣམས་ལ་གནོད་པར་བྱེད་པའི་ནད་གདོན་སྡིག་སྒྲིབ་བར་ཆད་ཁྱད་པར་དམ་སྲི་རྒྱལ་འགོང་འབྱུང་པོ་ཨ་མུ་ཀ་ར་མཱ་ར་ཡ་རྦད། ལན་གསུམ། ཧཱུྃ་བྷྱོ༔ བདེ་ཆེན་ཆོ